Dase'l casu d'un bon númberu futbolistes y entrenadores que llegaron a militar nes files de los dos equipos. Manuel Meana, que dirixó al Real Sporting de Xixón en delles etapes (1926-1929, 1931-1933 y 1948-1950), entrenó tamién al Real Uviéu ente 1942 y 1947. José María Peña entrenó a los azules na temporada 1935-1936 y, más tarde, dirixó al equipu xixonés en dos etapes: 1939-1942 y 1946-1947. Abel Picabea entrenó al Uviéu ente 1957 y 1959, pa recalar depués en Xixón na temporada 1959-1969. Finalmente, Vicente Miera dirixó a dambos clubes en dos etapes: 1974-1976 y 1987-1989, nel Real Uviéu, y 1976-1979 y 1980-1982 nel Real Sporting. El capítulu de xugadores ye muncho más llargu: Cholo Dindurra, Rafael Biempica, Uría, Bango o Iván Iglesias fueron dalgunos d'ellos.